पाएं अपने शहर की ताज़ा ख़बरें और फ्री ई-पेपरडाउनलोड करें
जिले में लगा लॉकडाउन खत्म होने के ठीक 12 घंटे पहले उसे अगले दस दिनों तक यथावत जारी रखने आदेश कलेक्टर ने जारी कर दिया। अब लॉकडाउन 16 मई की सुबह तक जारी रहेगा। इस बार लॉकडाउन में सख्ती भी की गई है। रविवार को सिर्फ मेडिकल को छोड़ जिला पूरी तरह लॉक रहेगा। रविवार को होम डिलिवरी भी बंद रहेगी। नियमों का उल्लंघन करने पर भारी जुर्माना के साथ कानूनी कार्रवाई का प्रावधान है।
कलेक्टर चंदन कुमार द्वारा जारी आदेशानुसार लॉकडाउन के दौरान जिले की सभी सीमाएं पूरी तरह सील रहेंगी। इस बार रविवार को टोटल लॉकडाउन रहेगा। मेडिकल दुकान व पेट्रोल पंप को छोड़ अन्य सभी गतिविधियां बंद रहेगी। अन्य दिनों में सभी प्रकार की मंडियां, थोक फुटकर एवं किराना दुकानें बंद रहेंगी। सुबह 6 बजे से दोपहर 2 बजे तक फल, सब्जी, किराना, ग्रॉसरी, पोल्ट्री, मटन, मछली, अंडा, ब्रेड, टोस्ट, बिस्किट, डेली नीड्स की होम डिलीवरी केवल स्ट्रीट वेंडर, ठेले वालों, पिकअप, मिनीट्रक, मोटरसाइकल, साइकल के माध्यम से होगी।
दुकान खोले बिना दुकानों के आसपास के क्षेत्र में दुकानदार स्वयं या डिलीवरी ब्वॉय के माध्यम से होम डिलीवरी कर सकेंगे। परिवहनकर्ताओं को रात्रि 11 बजे से सुबह 6 बजे तक स्थानीय गोदामों में सामान की लोडिंग-अनलोडिंग की अनुमति होगी। होम डिलीवरी में कुछ को अनुमति तो कुछ प्रतिबंधित : लॉकडाउन के दौरान अमेजन, फ्लिफकार्ट और अन्य ऑनलाईन माध्यमों से सामग्री की डिलीवरी पूरी तरह प्रतिबंधित होगी। जोमेटो, स्वीगी एवं अन्य माध्यमों से खाद्य सामग्री की होम डिलीवरी की अनुमति होगी।
शादियों पर भी लगा लॉक
शादियों में कोरोना का उल्लंघन के कारण लॉकडाउन में शादियों पर प्रतिबंध लगा दिया गया है। जो शादी के लिए पूर्व में सशर्त अनुमति प्राप्त कर चुके हैं उन्हें छूट रहेगी। इसमें 10 लोगों से ज्यादा जमा नहीं होंगे। अंत्येष्टि, दशगात्र, मृत्यु संबंधी कार्यक्रम में शामिल होने वालों की अधिकतम संख्या 10 निर्धारित की गई है।
शहर के बाहर ढाबा में टेक अवे, पंचर दुकान को छूट
निकाय सीमा के बाहर, हाईवे पर स्थित ढाबा, होटल में केवल टेक-अवे सेवा नियमों के साथ जारी रहेगी। साथ ही नगरीय निकाय सीमा के बाहर स्थित वाहन पंचर व रिपेयरिंग दुकानों को संचालन की अनुमति होगी। सुबह 6 से 8 बजे तक तथा शाम को 5 से 6.30 बजे तक वितरण करना होगा।
बाहर जाने ई-पास के लिए करना होगा आवेदन
अन्य जिले में जाने ई-पास के लिए संबंधित दस्तावेज के साथ आवेदन करना होगा। रेल, बस व हवाई यात्रा हेतु रेलवे स्टेशन, बस स्टैंड व एयरपोर्ट पर आने जाने वाले यात्रियों पास की आवश्यकता नहीं होगी। यात्रियों को निवास, स्टेशन तक आने जाने उनके यात्रा टिकट ही ई-पास होंगे।
धार्मिक स्थल रहेंगे बंद
लॉकडाऊन में शराब दुकान बंद रहेगी। सभी प्रकार की सभा, जुलूस, सामाजिक, धार्मिक एवं राजनैतिक आयोजन पूर्णतः प्रतिबंधित रहेंगे। धार्मिक, सांस्कृतिक एवं पर्यटन स्थल लोगों के लिए पूर्णतः बंद रहेंगे।
मनरेगा कार्य रहेंगे जारी
मनरेगा संबंधित समस्त कार्य, समस्त प्रगतिशील शासकीय एवं निजी निर्माण कार्य की अनुमति होगी । समस्त मिलरों को धान भण्डारण, मिलिंग एवं चॉवल को पीडीएस दुकानों तक परिवहन की अनुमति होगी।
परीक्षार्थियों के लिए प्रवेश कार्ड को माना जाएगा ई-पास
परीक्षार्थियों हेतु एडमिट कार्ड तथा रेल्वे, टेलीकॉम संचालन एवं रखरखाव कार्य या हॉस्पिटल या कोविड-19 ड्यूटी में संलग्न कर्मचारियों, चिकित्सकों की दशा में नियोक्ता द्वारा जारी आईडी कार्ड ई-पास के रूप में मान्य होगा।
बेवजह घूमने वालों के वाहन होंगे जब्त
आपात स्थिति में 4 पहिया वाहनों में ड्राइवर सहित अधिकतम 3, ऑटो में ड्राइवर सहित अधिकतम 3 एवं दो पहिया वाहन में अधिकतम 2 के यात्रा की अनुमति होगी। रेल्वे स्टेशन, बस स्टैण्ड, हॉस्पिटल आवागमन हेतु ऑटो टैक्सी परिचालन की अनुमति रहेगी किन्तु अन्य प्रयोजन हेतु परिचालन पूर्णतः प्रतिबंधित रहेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn